OpenLLM-France/wikimedia huggingface dataset:
# Iparraldeko eskualdea (Libano)

Iparraldea (arabieraz: الشمال‎, Aš Šamāl) Libanoko eskualdetako bat da.
Biztanleriaren %41,6a kristaua, %3,7a alauia eta %54,4a sunita da.

## Barrutiak

* Akkar (Halba)
* Batroun (Batroun)
* Bsharri (Bsharri)
* Koura (Amioun)
* Miniyeh-Danniyeh barrutia (Miniyeh)
* Tripoli (Tripoli)
* Zgharta (Zgharta / Ehden)

## Kanpo estekak

* Datuak: Q390267
* Multimedia: North Governorate / Q390267
# Iparraldeko germaniar hizkuntzak

Iparraldeko germaniar hizkuntzak, hizkuntza nordikoak edo eskandinaviar hizkuntzak hizkuntza germaniarren hiru adarretako bat osatzen duten indoeuropar hizkuntzen subfamilia dira. Gainerako biak mendebaldeko eta ekialdeko germaniar hizkuntzak dira.
Protonordikotik eta antzinako nordikotik eratorritako hizkuntzak dira, eta Danimarkan, Norvegian, Suedian, Faroe uharteetan eta Islandian dira nagusi, baina Finlandiako suediar minoriek eta Ipar-Amerikako eta Australiako migratzaile-taldeek ere erabiltzen dituzte. Hizkuntza eskandinaviarrek 20 millioi hiztun inguru dituzte.

## Iparraldeko germaniar hizkuntzen zerrenda

Zerrenda honetako hizkuntza guztiak protonordikotik eta antzinako nordikotik eratorriak dira. Azpifamilien arteko banaketak ez dira oso zehatzak kasu guztietan, kasu askotan dialektoen arteko mugak ez baitira oso argiak.
* Protonordikoa (†)
* Antzinako nordikoa (†)
** Mendebaldeko eskandinaviera
*** Groenlandiar nordikoa (†)
*** Islandiera
*** Faroera
*** Norn (†)
*** Norvegiera
**** Trøndersk (Trøndelag)
**** Bokmål ("liburuko norvegiera" - danieran oinarritutako idatzizko norvegiar estandarra)
**** Nynorsk ("norvegiar berria" - idatzizko norvegiar estandarra)
**** Østlandsk
**** Vestlandsk
**** Nord-Norsk
**** Sørlandsk
** Ekialdeko eskandinaviera
*** Daniera
**** Uhartetar daniera
**** Ekialdeko daniera (Bornholm)
**** Jutlandiera (Jutlandian)
**** Seelandiera (Sjælland-en)
*** Suediera
**** Sveamål (Svealand)
**** Norrländska mål (Norrland)
**** Götamål (Götaland)
**** Östsvenska mål (Finlandia)
**** Sydsvenska mål (Blekinge, Halland, Skåne)
*** Gutniera (Gotland)
Norvegieran existitzen diren bi forma estandarrez gain, ofizialak ez diren beste bi forma daude: riksmål, bokmål-aren antza duena baina hau baino kontserbadoreagoa dena, eta bereziki hirietan erabiltzen dena; eta høgnorsk ("norvegiar kultua"), nynorsk-aren antza duena eta norvegiar askok erabiltzen ez duten hizkera.
Jamtlandiarra eta Trøndersk norvegiera oso antzekoak dira hainbat aspektutan. Hori dela eta, jamtlandiarra iparraldeko ala ekialdeko eskandinavieratik eratorritako hizkera den eztabaidatzen da.
Oro har, Älvdalsmål hizkera, Sveamålaren dialektotzat jotzen da, baina gaur egun ortografia ofizial bat dauka, haren hiztunek eta suediar hiztunek ezin baitute elkar ulertu, eta hizkuntzalari askok, Älvdalsmål-a hizkuntza ezberdin bat dela ondorioztatu dute.

## Erreferentziak

* ↑ Genetika linguistikoan erabilitako espresioa (Gordon, Raymond G., Jr. (ed.), 2005. Language Family Trees Indo-European, Germanic, North. Ethnologue: Languages of the World, Fifteenth edition. Dallas, Tex.: SIL International).
* ↑ Eskandinaviari buruzko ikerketetan agertzen den terminoa (Eskandinaviar dialektoaren sintaxiari buruzko lana. 2007ko azaroaren 11an kontsultatua).
* ↑ «Wayback Machine» web.archive.org 2007-12-03 (Noiz kontsultatua: 2020-11-23).
* ↑ «Språkrådet - Jemtsk og trøndersk – to nære slektningar» web.archive.org 2007-03-18 (Noiz kontsultatua: 2020-11-23).
* ↑ «Wayback Machine» web.archive.org 2011-07-22 (Noiz kontsultatua: 2020-11-23).
# Iparraldeko goi nafarrera

Iparraldeko goi nafarrera goi nafarreraren azpieuskalki bat da, Nafarroa Garaiko ipar-ekialdean egiten dena. Gipuzkoako ipar-mendebaldeko euskalkia ere bazen XX. menderaino, baina orduz geroztik inguru horretan euskal hiztun zaharrenen artean baizik ez da gordetzen: horko euskaldun gehienek —batez ere gazteek— gipuzkera egiten dute.

## Eremuak

Iparraldeko goi-nafarrera mintzatzen den eremuak eskualde eta udalerri hauek barne hartzen ditu:
* Nafarroa Garaian Sakana, Leitzaldea, Malerreka, Bortziri, Ultzamaldea eta Anuen mintzatzen da. Baztan ere sartu ohi da, nahiz eta sailkapen batzuetan Nafar-lapurterak harengan duen eraginarengatik berezko azpieuskalki gisa sailkatu zen.
* Gipuzkoan, berriz, Lezo, Oiartzun, Irun eta Hondarribia aldeko hizkera gipuzkeraren eta iparraldeko goi-nafarreraren arteko trantsizio-aldaeratzat sailkatu ohi zen XX. mendearen azken hamarkadetaraino; baina XX. mendearen bukaeraldetik hasita eginiko ikerketek erakutsi dutenez, Gipuzkoako eremu horretako euskaldun zaharrenen artean iparraldeko goi-nafarreraren ezaugarri garbiak agerikoak diren arren, galduz doaz edo galdu egin dira gazteenen artean (gutxi batzuk ezaugarri horiek erabiltzen jarraitzen duten arren).

## Motak

* Malerrekako hizkera

## Hiztegi erkatua

Hona hemen hitz zerrenda labur bat
| Iparraldeko goi nafarrera | Euskara batua | Hegoaldeko goi nafarrera |
| Lotsa | Lotsa | Alkea |
| Illea | Ilea | Biloa/illea |
| Belarrie/Bearrie | Belarria | Biarrie |
| Lañoa | Lainoa | Lañoa |
| Ordue | Ordua | Ordua/ordue |
| Burnie | Burdina | Burdina |
| Ostirela/ortzirela | Ostirala | Ortzilaria/ortzileria |
| Bost/bortz | Bost | Bortz |
| Iru | Hiru | Iru |
| Arratorea/arratoia | Arratoia | Arratoia |
| Larogei/lautanogei | Larogei | Lauetanogei |
| Ongi etorri | Ongi etorri | Ongi etorri |
| Esan/San/erran | Esan | Erran |
| Gara | Gara | Gara |
| Gizon au | Gizon hau | Gizon gau/au |

## Erreferentziak

* 1 2 «Iparraldeko goi nafarrera», Euskarabidea (Nafarroako Gobernuaren euskara institutua).
* ↑ Josep del Rio Rodríguez: «Errenteriako euskararen kokapen dialektala», Errenteriako Udal Artxibo Zerbitzuko aldizkaria, 22. zenbakia, 7-115. orrialdeak. ISSN 0214-624X.
* ↑ Koldo Zuazo (1997): «Oiartzungo hizkeraren kokagunea», in Fontes linguae vasconum: Studia et documenta, 76. zenbakia, 397-426. orrialdeak.

## Kanpo estekak

* Ahotsak.com: Euskal Herriko hizkerak eta ahozko ondarea.
* Datuak: Q12259684
# Iparraldeko hostazuri

Iparraldeko hostazuria (Sorbus intermedia) Rosaceae familiako zuhaitza da, Baltikon jatorria duena.
Sorbus intermedia hibrido hirukoitza da, S. aucuparia, S. torminalis eta S. aria edo bere kide hurbiletako baten artekoa.

## Erreferentziak

* ↑ Nelson-Jones, E.B.; Briggs, D.; Smith, A.G. (2002). The origin of intermediate species of the genus Sorbus. Theoretical and Applied Genetics. 105(6–7): 953–963.
* ↑ Chester, M.; Cowan, R.S.; Fay, M.F.; Rich, T.C.G. (2007). Parentage of endemic Sorbus L. (Rosaceae) species in the British Isles: evidence from plastid DNA. Botanical Journal of the Linnean Society. 154(3): 291–304.

## Kanpo estekak

* Datuak: Q27980
* Multimedia: Scandosorbus intermedia / Q27980
* Espezieak: Sorbus intermedia
# Iparraldeko eta hegoaldeko dinastiak

Txinako historiografian, iparraldeko eta hegoaldeko dinastiak (txinera tradizionalez: 南北朝; pinyinez: Nánběicháo; Wade–Giles: Nan$^2$pei$^3$ch'ao$^2$) Jin dinastiaren ondorengoa izan zen eta Sui dinastiaren aurrekaria. Garai hau batzuetan sei dinastien (220-589) azken arotzat hartzen dute. Gerra zibil eta kaos politikoa nagusitu ziren arren, arteek eta teknologiak gora egin zuten. Gainera, sinizazioa eta budismoa iparraldetik eta hegoaldetik zabaldu ziren.

## Dinastien zerrenda
### Iparraldeko dinastiak

* Iparraldeko Wei (北魏 Běi Wèi), 386 - 534.
* Ekialdeko Wei (東魏 Dōng Wèi), 534 - 550.
* Mendebaldeko Wei (西魏 Xī Wèi), 535 - 557.
* Iparraldeko Qi (北齊 Běi Qí), 550 - 577.
* Iparraldeko Zhou (北周 Běi Zhōu), 577 - 581.

### Hegoaldeko dinastiak

* Liu Song (宋 Sòng), 420 - 479.
* Hegoaldeko Qi (南齊 Nán Qí), 479 - 502.
* Liang (梁 Liáng), 502 - 557.
* Chen (陳 Chén), 557 - 589.

## Erreferentziak

* ↑ Gascoigne, Bamber. (2003). The dynasties of China : a history. (1. argitaraldia) New York: Carroll & Graf Publishers ISBN 978-0786712199..

## Ikus, gainera

* Txinako historia

## Kanpo estekak

* Datuak: Q49696
* Multimedia: Southern and Northern Dynasties in China / Q49696
# Iñaki Ruiz de Egino

Iñaki Moreno Ruiz de Egino (Donostia, Gipuzkoa, 1953ko maiatzaren 8a) gipuzkoar pintore eta eskultorea da.

## Biografia

1968an hasi zen pinturan José Ruesga pintore eta grabatzailearen eskutik, eta pintura landu zuen Zaragozako Arte Eskolan. Sari garrantzitsuak eskuratu zituen laster Euskal Herrian zein Euskal Herritik kanpo, eta erakusketa ugaritan parte hartzeko aukera izan zuen. 70. hamarkadan espresionismo abstraktua landu zuen gehienbat, eta lanari ekin zionetik ia urtero erakutsi ditu bere lanak, pinturak zein eskulturak.
Horrez gain, arteari buruzko lanak idatzi ditu eta arte-kritikan ere aritu da, baita hainbat erakusketatako komisario-lanetan ere. 1987an Donostiako San Telmo Museoan eta Altxerri galerian aurkeztu zuen 1973-1989 atzera begirako erakusketatik abiatuta, azken urteetan erakusketa ugari egin ditu, bakarka zein taldean, besteak beste Salamancan, Logroñon, Wiesbadenen, Irunen, Lizarran, Segovian, Donostian eta Gasteizen. Azken erakusketei dagokienez, 1999an Percepción Activa eratu zuen Donostiako Digitex Galerian, eta 2000. urtean 1993tik aurrera egindako olioz osatutako Itsasoa erakusketa aurkeztu zuen Ordiziako Barrena Kultur Etxeko erakustaretoan, bertan bildutako koadro guztiak itsasoari eskainiz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Iñaki Ruiz de Eginoren webgunea
* Datuak: Q12260069
# Iñaki Sarasketa Ibañez

Iñaki Sarasketa Ibáñez (Oiartzun, 1948 – 2017ko abuztua) gipuzkoar militante abertzalea izan zen. ETA erakundeko militantea zelarik, Txabi Etxebarrietarekin batera José Pardines Arcay Guardia Zibilaren hilketan parte hartu zuen. Heriotza zigorra jasan zuen. 1977ko amnistia baino lehen Norvegiara deserriratu zuten beste batzuekin batera: Xabier Izko de la Iglesia, Iñaki Mujika Arregi Ezkerra, Jose Antonio Garmendia eta Iñaki Pérez Beotegirekin batera. Geroago, amnistiarekin itzuli zen.
1984ko Eusko Legebiltzarrerako hauteskundeetara aurkeztu zen Auzolaneko zerrendetan.

## Erreferentziak

* ↑ «Captura en Régil (Guipúzcoa) del segundo de los asesinos del guardia civil» (PDF) ABC: 47. 1968/06/09.
* ↑ «Mi transición de la cárcel a la libertad ha sido sin traumas» El País 1977/06/04.
* ↑ «Iñaki Sarasketa ETAko kide ohia zendu da» Berria 2017-08-25.
* Datuak: Q3156524
# Iñaki Recio

Iñaki Recio Irusta (Soraluze, Gipuzkoa, 2000ko otsailaren 1a) Euskal Herriko futbolaria da. Ezker atzelari moduan aritzen da.

## Kirol Ibilbidea

2023ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Real Union | 2.B | 2019/20 | 10 | 1 | - | - | - | - | - | - | | | - | - | 10 | 1 |
| Real Union | Denera | Denera | 10 | 1 | - | - | - | - | - | - | | | - | - | 10 | 1 |
| Sanse | 2.B | 2020/21 | 7 | 0 | - | - | - | - | - | - | | | - | - | 7 | 0 |
| Sanse | Denera | Denera | 7 | 0 | - | - | - | - | - | - | | | - | - | 7 | 0 |
| Berio | 2.F | 2021/22 | 20 | 2 | - | - | - | - | - | - | - | - | - | - | 20 | 2 |
| Berio | Denera | Denera | 20 | 2 | - | - | - | - | - | - | - | - | - | - | 20 | 2 |
| Calahorra | 1.F | 2022/23 | 13 | 0 | - | - | - | - | - | - | - | - | - | - | 13 | 0 |
| Calahorra | Denera | Denera | 13 | 0 | - | - | - | - | - | - | - | - | - | - | 13 | 0 |
| San Fernando | 1.F | 2022/23 | 3 | 0 | - | - | - | - | - | - | - | - | - | - | 3 | 0 |
| San Fernando | 1.F | 2023/24 | - | - | - | - | - | - | - | - | - | - | - | - | - | - |
| San Fernando | Denera | Denera | 3 | 0 | - | - | - | - | - | - | - | - | - | - | 3 | 0 |
| Ibilbide osoan | Ibilbide osoan | Ibilbide osoan | 53 | 3 | - | - | - | - | - | - | - | - | - | - | 53 | 3 |

## Erreferentziak

* Datuak: Q107036068
# Iñaki Salvador

Iñaki Salvador Gil (Donostia, 1962ko apirilaren 10a) gipuzkoar musikagile, pianista, soinujole eta moldaketagilea da, izenik ospetsu eta aipagarrienetakoa Euskal Herriko eta Espainiako jazzean. Hainbat musikariren diskoetan parte hartu du eta, besteak beste, Mikel Laboaren piano-jotzailea izan zen hogeitaka urtean.

## Bizitza

Euskal Herrian bertan hasi zituen piano, soinu eta konposizio ikasketak. Piano, akordeoi, harmonia eta kontrapuntu eta fuga ikasketa klasikoak egin zituen lehenengo, eta jazz aldera jo zuen gero. 1980ko hamarkadatik hona atergabe jardun du ikasten eta lanean: bere taldeak osatu ditu, besteri lagundu dio, irakasle izan da, antzerki eta dantza ikuskizunetan parte hartu du, filmetan, jazz jaialdietan, makina bat disko egin du, sariak irabazi.
Hainbat maisu eta interpretatzailerekin aritu da: Zé Eduardo, Daniel Roth, Lluis Vidal, Jean Luc Vallet, Dave Liebman, Richie Beirach, Billy Hart, eta abar. Interpretatzaile eta artista ugarirekin lan egin du (Mikel Laboa, Oskorri, Luis Eduardo Aute...), musikari, moldatzaile eta estudioko laguntzaile gisa.
Konposizioaren arloan, telebistarako eta zinemarako lan egin du: Maité eta Sí quiero Carlos Zabala eta Eneko Olasagastiren filmei musika jarri die, bai eta Arantxa Lazkanoren Urte ilunak lanari ere. Antzerkirako musika ere egin du, esaterako, Ur taldearen Romeo y Julieta lanari musika jarriz. Jazzlari gisa, Kursaal taldearen sortzaile izan zen, eta Iñaki Salvador Trío taldeko burua da. Gaur egun irakasle lanetan ari da Donostiako Musika eta Dantza Eskolan.

## Kanpo estekak

* Elkarrizketa Iñaki Salvadorri Argia aldizkarian
* Donostiako 53. Jazzaldiko kontzertuaren kronika Berria egunkarian
* Datuak: Q9010322
# Iñaki Ros

Iñaki Ros Urbieta (?, ? - ) euskal herritar zinema ekoizle eta ekoizpen zuzendaria da.

## Filmografia

* Pradolongo (2008)
* Neguko eguzki hotza (2004)
* Los pasos perdidos (2001)
* El anónimo... ¡vaya papelón! (1990)

## Erreferentziak

* ↑ Euskadiko Filmategia. Ros Urbieta, Iñaki. .
* Datuak: Q21964282
# Iñaki Ruiz de Pinedo

Iñaki Ruiz de Pinedo Undiano (Gasteiz, 1954ko uztailaren 23a) euskal politikari eta soziologoa da.

## Biografia

Gaztetan jeltzalea izan arren, HASIn sartu zen, 1978an Herri Batasunaren sortzaileetako bat izan zena. 1980 eta 1994 artean legebiltzarkidea izan zen, lau aldiz hautatua. Mahai Nazionaleko kidea, 2000. urtean politika utzi eta, harrezkero, EHUko irakaslea da.
* Datuak: Q3753758
# Iñaki Sagredo

Iñaki Sagredo Garde (Irun, 1967) gipuzkoar historialari eta arkeologoa da. Nafarroako erresumako gazteluak ikertu ditu 1997 urtetik aurrera eta hainbat liburu argitaratu ditu gaiari buruz. Gazteluen ikerketa arkeologikoak ere egin ditu. Gestión Cultural Larrate arkeologia enpresako kidea da.

## Ikerketa lerroak

Nafarroako gazteluei buruzko erreportaje ugari argitaratu ditu hainbat komunikabidetan, baina bere obra ezagunena Nafarroako erresumako gazteluei buruzko bost liburuki dituen "Castillos que defendieron el reino" lana da: . Ondarearen defendatzaile aktiboa da, hitzaldi ugari ematen ditu eta hainbat kultura-elkarteekin lan egiten du, hala nola Burgiko «La Kukula», «Asociación Cultural de Almadieros Navarros», «Asociación del amigos del castillo de Loarre», eta beste egileri eta udalei aholkua ematen die.

## Argitalpenak

* Sagredo, Iñaki. (2007). Navarra II. Castillos que defendieron el reino: Los castillos de Sancho III, el Mayor en Alto Aragón, Sobrarbe y ribagorza. Pamiela ISBN 9788476815243..
* Sagredo, Iñaki. (2008). Navarra III. Castillos que defendieron el reino La Navarra occidental, la frontera del mar. , Pamiela or. ISBN 9788476815366..
* Sagredo, Iñaki. (2010). Navarra IV. Castillos que defendieron el reino. La Rioja, La Riojilla, La Bureba, Cantabria. Pamiela ISBN 9788476815991..
* Sagredo, Iñaki. (2015). Navarra V. Castillos que defendieron el reino. Nuestras gentes, nuestra historia. diccionario de la Merindades. Pamiela ISBN 9788476818770..
* Sagredo, Iñaki. (2021). Castillos que defendieron Navarra I. De Laguardia a Foix, del Moncayo a Baja Navarra. Pamiela ISBN 9788491722144..
* Sagredo, Iñaki. (2022). La batalla de Amaiur. La historia perdida de Navarra. Pamiela ISBN 978-84-9172-296-0..

## Erreferentziak

* 1 2 (Gaztelaniaz) www.funtsak.com, Funtsak-Diseño y Programación Web-. «Libros de Iñaki Sagredo Garde. Biografía y bibliografía» www.txalaparta.eus (Noiz kontsultatua: 2023-08-13).
* ↑ (Gaztelaniaz) «Iñaki Sagredo: "Nuestro trabajo irrita a quienes viven de una historia rediseñada"» Diario de Noticias de Navarra 2020-11-14 (Noiz kontsultatua: 2023-08-13).

## Kanpo estekak

* Dialneteko egile fitxa
* Datuak: Q121422686
# Jaraguari

Jaraguari Brasilgo udalerri bat da, Mato Grosso do Sul estatuan kokatua. 7.139 biztanle ditu 2.912,822 km²ko eremuan.

## Ikus, gainera

* Mato Grosso do Sul

## Kanpo estekak

* Datuak: Q1805001
* Multimedia: Jaraguari / Q1805001
# Jaraczewo udalerria

Jaraczewo Poloniako Polonia Handiko voivoderriko landa-hiri udalerri bat da, Jarocin barrutian kokatuta. 133,09 km²ko azalera du eta 2017ko datuen arabera 8293 biztanle zituen.

## Kanpo estekak

* Udalaren webgunea
* Datuak: Q555345
* Multimedia: Gmina Jaraczewo / Q555345
ieaPolonia Handiko voivoderriko udalerriak :
# Jarafuel

Jarafuel (valentzieraz Xarafull) Valentziako Erkidegoko udalerria da, Valle de Cofrentes/Vall de Cofrents eskualdean eta Valentziako probintzian kokatua.
2009ko urtarrilaren 1eko erroldaren arabera 816 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q574137
* Multimedia: Jarafuel / Q574137
# Jaraguá (Goiás)

Jaraguá Brasilgo udalerri bat da, Goiás estatuan kokatua. 45.223 biztanle ditu 1.849,552 km$^2$-ko eremuan.

## Ikus, gainera

* Goiás

## Kanpo estekak

* Datuak: Q1022458
* Multimedia: Jaraguá (Goiás) / Q1022458
# Jara Navarlaz

Jara Navarlaz (Iruñea, 1995eko abenduaren 30a) artista plastikoa da.

## Biografia

Arte Ederretako ikasketak egin zituen Euskal Herriko Unibertsitatearen Leioa-Erandioko kanpusean eta 2017an Ikerketa eta Sormena Artean masterra gauzatu zuen unibertsitate berean.

## Ekoizpen artistikoa

Jara Navarlazen ekoizpen artistikoaren muinean abstrakziorantz jotzen duten pinturak, marrazkiak, bideoak eta argazki eta irudien inguruko esperimentazioak aurki daitezke. Lanetan elkarren arteko interferentziak sortzen dituzten konposizioak eratzen ditu zenbaitetan, forma, kolore, zeinu eta espazioei arreta berezia eskainiz. Beste batzuetan, aldiz, irudien ulermenaren eta komunikazio-akatsen inguruan egin izan du gogoeta. Sormen-prozesuaren bidez materiala antolatzea eta haren mugak ulertzea bilatzen du.

## Erakusketak
### Bakarkakoak

* Maitaleak, Aranguen Ibarreko Gazte Lekua, Mutiloa, 2020

### Kolektiboak

* Arte gaztearen topaketak, Uharte Zentroa, Uharte, 2020
* Zerbait gertatzeko derrigorrezko desbireatzea, Artium museoa, Gasteiz, 2020
* Arte por habichuelas, NoArte aldizkari digitala, 2020
* Dime Dame, Aire galeria, Bilbo, 2019
* Arte gaztearen topaketak, Uharte Zentroa, Uharte, 2018
* Ikerketa eta Sormena Artean masterreko erakusketa, Zarauzko Udal Liburutegia, 2018
* Ertibil Bizkaia erakusketa ibiltaria, 2018
* BeHOLD, UPV/EHU, 2018
* Kontenporanea, CBA Kultur Gunea, Irun, 2017

## Bestelakoak
### Egoitza artistikoak eta bekak

* Residencia de Producción, La Escocesa, Bartzelona, 2021
* Cesión de estudio, Uharte Zentroa, Uharte, 2021
* JAI- Jardun Artistikoentzako Institutua, Tabakalera Kultura Garaikidearen Nazioarteko Zentroa, Donostia, 2020

## Irudi galeria

* Jara Navarlaz, “INNA ETA JARA“, 2021
* Jara Navarlaz, Izenbururik gabea I, 2020
* Jara Navarlaz, Izenbururik gabea II, 2020
* Jara Navarlaz, “ESPFR“, 2020
* Jara Navarlaz, “Ander y Dani“, 2019

## Erreferentziak

* ↑ (Gaztelaniaz) «Información — jaranavarlaz» jaranavarlaz.cargo.site (Noiz kontsultatua: 2021-09-11).
* 1 2 (Gaztelaniaz) «Jara Navarlaz. La escocesa» laescocesa.org (Noiz kontsultatua: 2021-09-11).
* ↑ «Tabakalerak eta Artium-ek "JAI. Zerbait gertatzeko derrigorrezko desbideratzea" aurkeztu dute | Tabakalera - Donostia / San Sebastián» www.tabakalera.eus (Noiz kontsultatua: 2021-09-11).
* ↑ (Gaztelaniaz) Dime Dame – AIRE galería. (Noiz kontsultatua: 2021-09-11).
* ↑ (Gaztelaniaz) «Agenda de Encuentros de Arte Joven» Centro Huarte - Uharte Zentroa (Noiz kontsultatua: 2021-09-11).
* ↑ (Gaztelaniaz) «Muestra itinerante de artes visuales 'Ertibil Bizkaia 2018'» www.kulturklik.euskadi.eus 2018-05-07 (Noiz kontsultatua: 2021-09-11).

## Kanpo estekak

* Jara Navarlazen webgunea
* Jara Navarlaz La Escocesan egindako egoitza artistikoan
* Datuak: Q108099458
# Jarabe de Palo

Jarabe de Palo, Kataluniako rock musika talde bat da. 1996an Montanuy udalerrian sortu zen eta gaur egun Pau Donés, Carmen Niño, Alex Tenas, Quino Béjar, Jorge Rebenaque eta Jordi Mena taldekideek osatzen dute.
Taldearen abestirik ezagunekak La flaca (196), Vuela (1996) Depende (1998) eta Bonito (2003) dira.

## Diskografia
### Estudioko diskoak

* 1996 - La flaca
* 1998 - Depende
* 2001 - De vuelta y vuelta
* 2003 - Bonito
* 2004 - 1 m²
* 2007 - Adelantando
* 2009 - Orquesta reciclando
* 2011 - ¿Y ahora qué hacemos?
* 2014 - Somos
* 2015 - Tour Americano 14-15 (cd/dvd)
* 2017 - 50 Palos

### Bilduma diskoak

* 2003 - ¿Grandes éxitos?
* 2004 - Colección "Grandes"
* 2005 - Completo, incompleto
* 2006 - Edición 10º aniversario "La Flaca"

## Kanpo estekak

* Webgune ofiziala (Gaztelaniaz)
* Datuak: Q1479077
* Multimedia: Jarabe de Palo / Q1479077
# Jarabá

Jarabá Eslovakiako udalerri bat da, Breznoko barrutian kokatuta. 15,38 km²ko azalera du eta 42 biztanle 2017ko datuen arabera.

## Historia

Idatzizko lehen aipamena 1540. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q389276
* Multimedia: Jarabá, Brezno District / Q389276
Breznoko barrutiko udalerriak :
HiriakBreznoHerriakBacúch • Beňuš • Braväcovo • Bystrá • Dolná Lehota • Drábsko • Heľpa • Horná Lehota • Hronec • Jarabá • Jasenie • Lom nad Rimavicou • Michalová • Mýto pod Ďumbierom • Nemecká • Osrblie • Podbrezová • Pohorelá • Pohronská Polhora • Polomka • Predajná • Ráztoka • Sihla • Telgárt • Valaská • Vaľkovňa • Závadka nad Hronom • Čierny Balog • Šumiac :
# Jaraba

Jaraba (Charaba aragoieraz) Zaragozako probintziako udalerria da, Aragoin, Espainia. 2008an 349 biztanle zituen 42,81 kilometro koadroko azaleran. Calatayudeko Erkidegoan dago. Herrian hainbat balneario daude eta ura botiletan sartzeko hainbat lantoki.

## Kanpo estekak

* Datuak: Q1641070
* Multimedia: Jaraba / Q1641070
# Jarabina

Jarabina Eslovakiako udalerri bat da, Stará Ľubovňako barrutian kokatuta. 22,90 km²ko azalera du eta 912 biztanle 2017ko datuen arabera.

## Historia

Idatzizko lehen aipamena 1329. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q523622
* Multimedia: Jarabina / Q523622